Държавен вестник, бр. 8, 2025 г., стр. 25

БРОЙ  8	
Д Ъ Р Ж А В Е Н  В Е С Т Н И К 	
СТР.  25  
изисквания и условия към банката, на която 
е предоставена спешна ликвидна подкрепа. В 
този случай банката предоставя информация 
по чл. 10, ал. 5.
Лихвен процент
Чл. 6. (1) Банката заплаща на БНБ лих­
ва върху размера на предоставена спешна 
ликвидна подкрепа за периода на ползване и 
допълнителна наказателна надбавка в случай 
на просрочие.
(2) По предоставена спешна ликвидна под­
крепа БНБ определя лихвен процент, който не 
може да бъде по-нисък от лихвения процент 
по пределното кредитно улеснение (Marginal 
Lending Facility rate) на Евросистемата, уве­
личен със 100 базисни точки. 
(3) В случай на обратни сделки за спешна 
ликвидна подкрепа в рамките на деня БНБ 
определя лихвен процент, който не може да 
бъде по-нисък от 1 % на годишна база.
(4) Управителният съвет на БНБ приема 
методика за определяне на лихвения процент 
по спешна ликвидна подкрепа и размера на 
допълнителната наказателна надбавка при 
просрочие.
Ред за предоставяне на спешна ликвидна 
подкрепа на банка и контрол
Чл. 7. (1) Банка, която кандидатства за 
спешна ликвидна подкрепа, подава в БНБ 
писмено искане за одобрение на спешна лик­
видна подкрепа, адресирано до подуправителя, 
ръководещ управление „Банково“, което се 
подписва от овластените да представляват 
банката лица и съдържа следната информация:
1. размер на исканата спешна ликвидна 
подкрепа;
2. срок за възстановяване на получената 
спешна ликвидна подкрепа;
3. изложение на обстоятелствата, довели 
до необходимостта от ползване на спешна 
ликвидна подкрепа и обосновка на причините 
за ликвидните затруднения;
4. данни за лице за контакт по отношение 
предоставените документи.
(2) Към искането по ал. 1 се прилагат 
следните документи, които съдържат актуална 
информация и са подписани от овластените 
да представляват банката лица:
1. списък и описание на предлаганите 
обезпечения и начина на предоставянето им 
под контрола на БНБ;
2. информация за ликвидността и за при­
ложените от банката действия от плановете 
по чл. 3, ал. 2, т. 2 и 3 от Наредба № 11 за 
управлението и надзора върху ликвидността на 
банките и как банката планира да се справи 
с ликвидните затруднения;
3. данни за размера и източника на очаква­
ните средства за възстановяване на получена 
спешна ликвидна подкрепа в предложения 
срок;
4. информация за текущото финансово 
състояние на банката и в частност относно до­
ходността, структурата на активите и пасивите, 
както и идентификацията и класификацията 
на финансовите инструменти, подлежащи на 
обезценка за определяне на коректив за загуби 
и достатъчност на покритието за загуби от 
обезценка по модела на очакваните загуби;
5. информация за капиталовата адекват­
ност, която удостоверява, че банката изпълнява 
критериите за платежоспособност по чл. 3.
(3) Приложените към искането документи 
се предоставят в оригинал или в заверен от 
банката препис, като при поискване банката е 
длъжна да предостави оригинала на документа.
(4) Приложените към искането докумен­
ти и информация се предоставят на хартиен 
и/или електронен носител.
(5) Българската народна банка може да 
изисква представянето на допълнителни доку­
менти и информация, с цел да бъдат установени 
обстоятелствата, необходими за извършване на 
преценка налице ли са условията за предоста­
вяне на спешна ликвидна подкрепа.
(6) Банката е длъжна незабавно писмено да 
информира БНБ при настъпване на промени 
в информацията, съдържаща се в искането и 
в приложените към него документи и инфор­
мация, настъпили след подаване на искането, 
включително когато вече предоставена ин­
формация не е точна, пълна или достоверна.
(7) Българската народна банка може да 
отхвърли искането или да го уважи изцяло 
или частично. Решението по искането за 
предоставяне на спешна ликвидна подкрепа 
се взема от Управителния съвет на БНБ по 
предложение на подуправителя, ръководещ 
управление „Банково“.
(8) Българската народна банка отказва 
предоставянето на спешна ликвидна подкре­
па, когато:
1. Управителният съвет на ЕЦБ установи на 
основание член 14.4 от Устава на Европейската 
система на централните банки и на Европей­
ската централна банка, че предоставянето на 
спешна ликвидна подкрепа възпрепятства 
постигането на целите и изпълнението на 
задачите на Европейската система на цен­
тралните банки;
2. предоставянето на спешна ликвидна 
подкрепа би нарушило забраната за парично 
финансиране, предвидена в член 123 от ДФЕС, 
съгласно чл. 2, ал. 2, т. 1;
3. банката е неплатежоспособна банка;
4. банката не отговаря на някое от усло­
вията за предоставяне на спешна ликвидна 
подкрепа;
5. предложените от банката обезпечения 
не са приемливи за БНБ;